text: Kødtyve efterlyses
  04 april 2013 kl. 13.42
  Politiet har offentliggjort billede af to kødtyve, der mandag 18. marts stjal dyrt oksekød fra supermarkedet Løvbjerg, Lindetorvet i Vejen.
  Mændene forsynede sig med kødet inde i butikken, gemte det i en taske og under en jakke og løb ud af forretningen.
  Kødet var mærket elektronisk, så alarmen gik ved udgangen, men de slap væk.
  Politiet er sikker på, at de to unge mænd på billedet er kødtyve fra forretningen.
  Syd- og Sønderjyllands Politi vil gerne høre fra borgere, der måske kender til de to.
  Du kan ringe til lokalpolitiet i Vejen på telefon 1-1-4.
  